title: Odluka Tijela za europske političke stranke i europske političke zaklade od 18. svibnja 2021. o donošenju pravila za provedbu Uredbe (EU) 2018/1725 Europskog parlamenta i Vijeća o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ u pogledu ograničenja određenih prava ispitanika u skladu s člankom 25. te uredbe 2021/C 257 I/01

text:
                  1.7.2021

                  HR

                  Službeni list Europske unije

                  CI 257/1

         Odluka Tijela za europske političke stranke i europske političke zaklade
         od 18. svibnja 2021.
         o donošenju pravila za provedbu Uredbe (EU) 2018/1725 Europskog parlamenta i Vijeća o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ u pogledu ograničenja određenih prava ispitanika u skladu s člankom 25. te uredbe
         (2021/C 257 I/01)
         TIJELO ZA EUROPSKE POLITIČKE STRANKE I EUROPSKE POLITIČKE ZAKLADE,
         uzimajući u obzir Ugovor o funkcioniranju Europske unije, a posebno njegov članak 16.,
         uzimajući u obzir Uredbu (EU) 2018/1725 Europskog parlamenta i Vijeća (1), a posebno njezin članak 25. te članak 45. stavak 3.,
         uzimajući u obzir mišljenje Europskog nadzornika za zaštitu podataka od 28. travnja 2021., s kojim se savjetovalo o ovoj Odluci u skladu s člankom 41. stavkom 2. Uredbe (EU) 2018/1725,
         budući da:

                     (1)

                     Svrha je provedbenih pravila koja se odnose na Uredbu (EU) 2018/1725 („provedbena pravila”) utvrditi opće uvjete pod kojima Tijelo može ograničiti primjenu članaka 14.–21., 35. i 36. Uredbe (EU) 2018/1725, kao i njezina članka 4. u mjeri u kojoj odredbe tog članka odgovaraju pravima i obvezama iz članaka 14.–21. te uredbe, u skladu s njezinim člankom 25.

                     (2)

                     Unutar tog okvira Tijelo, prilikom primjene ograničenja u skladu s poglavljem V. ove Odluke, mora poštovati temeljna prava dotičnih ispitanika, kako je utvrđeno u članku 8. stavku 1. Povelje Europske unije o temeljnim pravima, članku 16. stavku 1. Ugovora o funkcioniranju Europske unije te u Uredbi (EU) 2018/1725.

                     (3)

                     U tu svrhu Tijelo prije primjene bilo kakvih posebnih ograničenja mora za svaki pojedini slučaj provesti procjenu nužnosti i razmjernosti tih ograničenja, uzimajući u obzir rizike za prava i slobode ispitanika.

                     (4)

                     U članku 25. stavku 5. Uredbe (EU) 2018/1725 utvrđuje se da se interna pravila o ograničenjima iz članka 25. te uredbe donose na najvišoj rukovodećoj razini institucija i tijela Unije te da se moraju objaviti u Službenom listu Europske unije,

               DONIJELO JE OVU ODLUKU:
         POGLAVLJE I.

            OPĆE ODREDBE

            Članak 1.
            Svrha
            Ovom se Odlukom utvrđuju interna pravila u skladu s kojima Tijelo za europske političke stranke i europske političke zaklade („Tijelo”) može primjenjivati iznimke, odstupanja ili ograničenja u pogledu prava ispitanika u skladu s člankom 25. Uredbe (EU) 2018/1725.

            Članak 2.
            Voditelj obrade

               1.   Nadzorno tijelo određuje svrhe i načine obrade osobnih podataka i stoga djeluje kao voditelj obrade u pogledu tih podataka u smislu članka 3. stavka 8. Uredbe (EU) 2018/1725 u vezi s člankom 25. stavkom 2. točkom (e) te uredbe.

               2.   Ako Tijelo i barem još jedan subjekt, uključujući institucije i tijela Unije, određuju svrhe i načine određenog postupka obrade, ti se nadležni subjekti smatraju zajedničkim voditeljima obrade u smislu članka 28. stavka 1. Uredbe (EU) 2018/1725.

               3.   Voditelj obrade odgovoran je za to da se obrada provodi u skladu s Uredbom (EU) 2018/1725 i mora biti u mogućnosti dokazati sukladnost s tom Uredbom.
               Voditelj obrade posebno je odgovoran za sljedeće:

                           (a)

                           provedbu odgovarajućih tehničkih i organizacijskih mjera radi primjene načela tehničke i integrirane zaštite podataka,

                           (b)

                           davanje odgovarajućih uputa svojem osoblju kako bi se osiguralo da je obrada zakonita, pravedna, transparentna i povjerljiva te kako bi se omogućila odgovarajuća razina sigurnosti s obzirom na rizike takve obrade,

                           (c)

                           suradnju sa službenikom za zaštitu podataka i Europskim nadzornikom za zaštitu podataka pri izvršavanju njihovih dužnosti, posebno slanjem informacija na njihove zahtjeve,

                           (d)

                           pravodobno informiranje i uključivanje službenika za zaštitu podataka kad je riječ o projektima koji se odnose na nove postupke obrade ili znatne izmjene postojećih postupaka.

         POGLAVLJE II.

            IZNIMKE, ODSTUPANJA I OGRANIČENJA PRAVA ISPITANIKA

            ODJELJAK 1.

               Iznimke i odstupanja

            Članak 3.
            Iznimke

               1.   Prije primjene ograničenja u skladu s odjeljkom 2. ovog Poglavlja voditelj obrade razmatra primjenjuje li se neko od izuzeća iz Uredbe (EU) 2018/1725, posebno u skladu s člankom 15. stavkom 4., člankom 16. stavkom 5., člankom 19. stavkom 3. i člankom 35. stavkom 3. te uredbe.

               2.   Kad je riječ o obradi u svrhu arhiviranja od javnog interesa te obradi u znanstvene ili povijesno-istraživačke svrhe ili statističke svrhe, voditelj obrade razmatra primjenjuju li se izuzeća u skladu s člankom 16. stavkom 5. točkom (b) i člankom 19. stavkom 3. točkom (d) Uredbe (EU) 2018/1725.

            Članak 4.
            Odstupanja

               1.   Pri obradi u svrhu arhiviranja u javnom interesu voditelj obrade može primijeniti odstupanja u skladu s člankom 25. stavkom 4. Uredbe (EU) 2018/1725. U tu svrhu voditelj obrade može odstupiti od prava iz članaka 17., 18., 20., 21., 22. i 23. Uredbe (EU) 2018/1725 u skladu s uvjetima iz članka 25. stavka 4. te uredbe.

               2.   Pri obradi u znanstvene ili povijesno-istraživačke svrhe ili statističke svrhe voditelj obrade može primijeniti odstupanja u skladu s člankom 25. stavkom 3. Uredbe (EU) 2018/1725. U tu svrhu voditelj obrade može odstupiti od prava iz članaka 17., 18., 20. i 23. Uredbe (EU) 2018/1725 u skladu s uvjetima iz članka 25. stavka 3. te uredbe.

               3.   U slučaju takvih odstupanja primjenjuju se odgovarajuće zaštitne mjere u skladu s člankom 13. Uredbe (EU) 2018/1725 i člankom 6. stavcima 1. i 2. ove Odluke. Uvedene su tehničke i organizacijske mjere kako bi se osiguralo poštovanje načela smanjenja količine podataka i po potrebi pseudonimizacije.

            ODJELJAK 2.

               Ograničenja

            Članak 5.
            Predmet i područje primjene

               1.   U ovom se odjeljku utvrđuju opći uvjeti pod kojima voditelj obrade može ograničiti primjenu članaka 14.–21., 35. i 36. Uredbe (EU) 2018/1725, kao i njezina članka 4. u mjeri u kojoj odredbe tog članka odgovaraju pravima i obvezama iz članaka 14.–21. te uredbe, u skladu s njezinim člankom 25.
               Opći uvjeti iz prvog podstavka dopunjeni su odredbama iz priloga ovoj Odluci u kojima se utvrđuju uvjeti pod kojima Tijelo može ograničiti prava ispitanika u svim svojim aktivnostima i postupcima u okviru kojih se obrađuju osobni podaci i u okviru kojih bi ta ograničenja mogla postati potrebna.

               2.   Ovaj odjeljak primjenjuje se na obradu osobnih podataka za aktivnosti i postupke koje provodi Tijelo, kako je utvrđeno u prilozima ovoj Odluci.

            Članak 6.
            Zaštitne mjere

               1.   Osobni podaci na koje se primjenjuje ograničenje pohranjuju se u sigurnom fizičkom i elektroničkom okružju koje onemogućuje nezakonit pristup podacima ili prijenos podataka osobama koje ih ne trebaju znati.

               2.   Prije primjene bilo kakvog ograničenja provodi se procjena nužnosti i razmjernosti ograničenja te procjena rizika za ispitanike u skladu s člankom 12. ove Odluke.

            Članak 7.
            Primjenjiva ograničenja

               1.   Podložno člancima 8.–13. i specifikacijama iz relevantnih priloga ovoj Odluci voditelj obrade može primijeniti ograničenja u pogledu onih prava ispitanika koja su izričito navedena u mjerodavnim prilozima ako bi ostvarivanje tih prava ugrozilo svrhu jedne od aktivnosti ili postupaka navedenih u tim prilozima.

               2.   Ako primjenjuje ograničenje, te osobito ako odgodi, propusti ili odbije, u cijelosti ili djelomično, ispuniti prava ispitanika, voditelj obrade postupa u skladu s člankom 12. ove Odluke.

            Članak 8.
            Prava ispitanika na informacije o razlozima ograničavanja

               1.   Ako voditelj obrade ograniči pravo na informacije iz članaka 15. i 16. Uredbe (EU) 2018/1725, ispitanici se u skladu s člankom 25. stavkom 6. te uredbe obavještavaju o glavnim razlozima na kojima se temelji primjena ograničenja te o njihovu pravu na podnošenje pritužbe Europskom nadzorniku za zaštitu podataka.

               2.   Međutim, u skladu s člankom 25. stavkom 8. to pružanje informacija može se, na temelju ocjene pojedinačnog slučaja, odgoditi, propustiti ili odbiti dokle god bi se time poništavao učinak ograničenja. Informacije se pružaju ispitaniku čim to pružanje informacija više ne bi poništavalo učinak ograničenja.

            Članak 9.
            Pravo ispitanika na pristup, pravo na ispravak, pravo na brisanje, pravo na ograničavanje obrade i obveza obavješćivanja

               1.   Ako voditelj obrade u potpunosti ili djelomično ograniči pravo ispitanika na pristup osobnim podacima, pravo na ispravak, pravo na brisanje ili pravo na ograničavanje obrade iz članaka 17., 18., 19. i 20. Uredbe (EU) 2018/1725 te obvezu obavješćivanja iz članka 21. te uredbe, mora dotičnog ispitanika u odgovoru na zahtjev za pristup, ispravak, brisanje ili ograničavanje obrade obavijestiti o primijenjenom ograničenju i o glavnim razlozima ograničenja te o tome da može podnijeti pritužbu Europskom nadzorniku za zaštitu podataka ili zatražiti pravnu zaštitu pred Sudom Europske unije.

               2.   Pružanje informacija o razlozima ograničenja iz stavka 1. ovog članka može se na temelju ocjene pojedinačnog slučaja odgoditi, propustiti ili odbiti dokle god bi se njime poništavao učinak ograničenja. Informacije se pružaju ispitaniku čim to pružanje informacija više ne bi poništavalo učinak ograničenja.

               3.   Ako je pravo pristupa u cijelosti ili djelomično ograničeno, a ispitanik je ostvario svoje pravo da podnese pritužbu Europskom nadzorniku za zaštitu podataka, Europski nadzornik za zaštitu podataka isključivo ispitanika obavještava o tome jesu li podaci obrađeni ispravno i, ako nisu, jesu li izvršeni neki ispravci u skladu s člankom 25. stavkom 7. Uredbe (EU) 2018/1725.

            Članak 10.
            Obavješćivanje ispitanika o povredi osobnih podataka
            Ako ograniči primjenu članka 35. Uredbe (EU) 2018/1725, voditelj obrade postupa u skladu s člankom 12. ove Odluke. Ako se na toj osnovi ograniči obavješćivanje ispitanika o povredi podataka, to se dokumentira u bilješci i bilješka se priopćuje Europskom nadzorniku za zaštitu podataka u trenutku obavješćivanja o povredi osobnih podataka.

            Članak 11.
            Povjerljivost elektroničkih komunikacija
            Ako ograniči obvezu jamčenja povjerljivosti elektroničkih komunikacija iz članka 36. Uredbe (EU) 2018/1725, voditelj obrade postupa u skladu s člankom 12. ove Odluke.

            Članak 12.
            Procjena nužnosti i razmjernosti, evidentiranje i registriranje ograničenja

               1.   Voditelj obrade, prije primjene bilo kakvog ograničenja, u svakom pojedinačnom slučaju ocjenjuje nužnost i razmjernost ograničenja, uzimajući u obzir članak 25. stavak 8. Uredbe (EU) 2018/1725.

               2.   U toj se procjeni u pisanom obliku navode razlozi za svako ograničenje primijenjeno u skladu s ovom Odlukom te ona uključuje ispitivanje rizika za prava i slobode dotičnih ispitanika, osobito rizika da bi se njihovi osobni podaci mogli dalje obrađivati bez njihova znanja i da bi mogli biti spriječeni u ostvarivanju svojih prava u skladu s Uredbom (EU) 2018/1725, te kako bi ostvarivanje prava ispitanika ugrozilo svrhu neke od aktivnosti ili postupaka koje provodi Tijelo, kako je utvrđeno u prilozima ovoj Odluci.

               3.   Procjene se pohranjuju u središnjem registru i na zahtjev se stavljaju na raspolaganje Europskom nadzorniku za zaštitu podataka.

               4.   Ako voditelj obrade na temelju ovog članka ograniči pravo na informacije iz članka 36. Uredbe (EU) 2018/1725, on dotičnog ispitanika, u odgovoru na svaki njegov zahtjev, obavještava o glavnim razlozima na kojima se temelji primjena ograničenja te o pravu na podnošenje pritužbe Europskom nadzorniku za zaštitu podataka.

               5.   Pružanje informacija o razlozima ograničenja iz stavka 4. ovog članka može se na temelju ocjene pojedinačnog slučaja odgoditi, propustiti ili odbiti dokle god bi se njime poništavao učinak ograničenja. Informacije se pružaju ispitaniku čim to pružanje informacija više ne bi poništavalo učinak ograničenja.

            Članak 13.
            Trajanje ograničenja

               1.   Ograničenja iz ove odluke, u vezi s relevantnim prilozima ovoj Odluci, primjenjuju se sve dok postoje opravdani razlozi.

               2.   Ako razlozi za ograničenje iz ove Odluke, u vezi s relevantnim prilozima ovoj Odluci, više ne postoje, voditelj obrade ukida ograničenje. Voditelj obrade istodobno ispitanika obavještava o glavnim razlozima ograničenja i o tome da u svakom trenutku može podnijeti pritužbu Europskom nadzorniku za zaštitu podataka ili zatražiti pravnu zaštitu pred Sudom Europske unije.

               3.   Voditelj obrade preispituje primjenu ograničenja iz ove Odluke, u vezi s relevantnim prilozima ovoj Odluci, svakih šest mjeseci od njihova donošenja te po završetku relevantnog postupka. Nakon toga, za potrebe aktivnosti i postupaka utvrđenih u prilozima I., II., III., IV., V., VI., VII. i VIII. ovoj Odluci, voditelj obrade svake godine prati je li ograničenje i dalje potrebno.

            Članak 14.
            Preispitivanje koje provodi službenik za zaštitu podataka

               1.   Službenik za zaštitu podataka obavješćuje se bez nepotrebnog odgađanja kad god se prava ispitanika ograničavaju u skladu s ovim odjeljkom. Sa službenikom za zaštitu podataka savjetuje se, u mjeri u kojoj je to moguće, prije i tijekom postupka uvođenja ograničenja te se on uključuje u procjenu. Sudjelovanje službenika za zaštitu podataka dokumentira se u bilješci koju sastavlja voditelj obrade. U bilješci se dokumentiraju informacije koje su razmijenjene sa službenikom za zaštitu podataka.
               Službeniku za zaštitu podataka na njegov se zahtjev omogućuje pristup svim dokumentima koji sadržavaju temeljne činjenične i pravne elemente.

               2.   Službenik za zaštitu podataka može zatražiti da voditelj obrade preispita ograničenja. Službenik za zaštitu podataka pisanim se putem obavješćuje o ishodu zatraženog preispitivanja.

         POGLAVLJE III.

            ZAVRŠNE ODREDBE

            Članak 15.
            Prilozi
            Prilozi ovoj Odluci njezin su sastavni dio.

            Članak 16.
            Stupanje na snagu
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu, 18. svibnja 2021.

                  U ime Tijela za europske političke stranke i europske političke zaklade

                  Ravnatelj

               M. ADAM

            (1)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.)

            PRILOG I.
            Stegovni postupci i administrativna ispitivanja i istrage koji se odnose na kadrovska pitanja
            (1)   Predmet i područje primjene

                        1.

                        Ovaj se Prilog primjenjuje na obradu osobnih podataka koju provodi voditelj obrade u svrhu postupaka utvrđenih u stavku 2.

                        2.

                        Ovim se Prilogom utvrđuju posebni uvjeti pod kojima, prilikom provođenja disciplinskih postupaka, administrativnih ispitivanja i istraga koji se odnose na kadrovska pitanja u skladu s člankom 86. i Prilogom IX. Pravilnika o osoblju i istraga u okviru zahtjeva za pomoć, predanih u skladu s člankom 24. Pravilnika o osoblju, povezanih s navodnim slučajevima uznemiravanja, voditelj obrade može ograničiti primjenu članaka 14.–21., 35. i 36. Uredbe (EU) 2018/1725 i njezina članka 4. u mjeri u kojoj odredbe tog članka odgovaraju pravima i obvezama predviđenima u člancima 14.–21. te uredbe kako bi se zaštitili:

                                    (a)

                                    ostali važni ciljevi od općeg javnog interesa Unije, kao što su sposobnost Tijela da poštuje svoje obveze u skladu s Pravilnikom o osoblju i da provodi svoju internu kadrovsku politiku, u skladu s člankom 25. stavkom 1. točkom (c) Uredbe (EU) 2018/1725,

                                    (b)

                                    sprečavanje, istraga, otkrivanje i progon kršenja etike za regulirane struke, u skladu s člankom 25. stavkom 1. točkom (f) Uredbe (EU) 2018/1725,

                                    (c)

                                    nadzor, inspekcija ili regulatorna funkcija koja je, barem povremeno, povezana s izvršavanjem službenih ovlasti u slučajevima iz članka 25. stavka 1. točke (c) Uredbe (EU) 2018/1725, u skladu s njezinim člankom 25. stavkom 1. točkom (g) i

                                    (d)

                                    zaštita prava i sloboda drugih ispitanika u skladu s člankom 25. stavkom 1. točkom (h) Uredbe (EU) 2018/1725.

                        3.

                        Ovaj se Prilog primjenjuje na sljedeće kategorije osobnih podataka:

                                    (a)

                                    identifikacijske podatke,

                                    (b)

                                    kontaktne podatke,

                                    (c)

                                    profesionalne podatke,

                                    (d)

                                    podatke o prisutnosti osoba,

                                    (e)

                                    podatke o vanjskim aktivnostima osoba,

                                    (f)

                                    podatke koji otkrivaju rasno ili etničko podrijetlo, vjerska ili filozofska uvjerenja ili podatke o zdravlju;

                                    (g)

                                    sve druge podatke koji se odnose na predmet relevantnih stegovnih postupaka, administrativna ispitivanja i istraga koji se odnose na kadrovska pitanja koje provodi Tijelo.

                  (2)   Primjenjiva ograničenja

            Podložno člancima 8.–13. ove Odluke voditelj obrade smije ograničiti primjenu članaka 14.–21., 35. i 36. Uredbe (EU) 2018/1725 te njezina članka 4. u mjeri u kojoj odredbe tog članka odgovaraju pravima i obvezama predviđenima u člancima 14.–21. te uredbe, ako bi ostvarivanje tih prava ugrozilo svrhu i učinkovitost stegovnih postupaka, administrativnih ispitivanja ili istraga u pogledu kadrovskih pitanja, uključujući istrage o navodnim slučajevima uznemiravanja, ili bi negativno utjecalo na prava i slobode ostalih ispitanika.

            PRILOG II.
            Postupci odabira
            (1)   Predmet i područje primjene

                        1.

                        Ovaj se Prilog primjenjuje na obradu osobnih podataka koju provodi voditelj obrade u svrhu provođenja postupaka odabira.

                        2.

                        Ovim se Prilogom utvrđuju posebni uvjeti pod kojima, prilikom provođenja postupaka odabira (1), voditelj obrade može ograničiti primjenu članka 17. Uredbe (EU) 2018/1725 kako bi se zaštitili:

                                    (a)

                                    ostali važni ciljevi od općeg javnog interesa Unije, kao što su sposobnost Tijela da poštuje svoje obveze u skladu s Pravilnikom o osoblju i da provodi svoju internu kadrovsku politiku, u skladu s člankom 25. stavkom 1. točkom (c) Uredbe (EU) 2018/1725 i

                                    (b)

                                    zaštita prava i sloboda drugih ispitanika u skladu s člankom 25. stavkom 1. točkom (h) Uredbe (EU) 2018/1725.

                        3.

                        Ovaj se Prilog primjenjuje na sljedeće kategorije osobnih podataka:

                                    (a)

                                    identifikacijske podatke,

                                    (b)

                                    kontaktne podatke,

                                    (c)

                                    profesionalne podatke,

                                    (d)

                                    zabilježeni govor ili testove kandidata,

                                    (e)

                                    obrasce za ocjenjivanje,

                                    (f)

                                    sve ostale podatke koji se odnose na relevantne postupke odabira koje provodi Tijelo.

                  (2)   Primjenjiva ograničenja

            Podložno člancima 8.–13. ove Odluke voditelj obrade ispitaniku smije ograničiti pravo na pristup osobnim podacima koji se na njega odnose, u skladu s člankom 17. Uredbe (EU) 2018/1725, ako bi ostvarivanje tog prava ugrozilo svrhu i učinkovitost takvih postupaka odabira, prvenstveno otkrivanjem procjena koje donose povjerenstva za odabir, ili ako bi negativno utjecalo na prava i slobode ostalih ispitanika, prvenstveno otkrivanjem osobnih podataka ostalih kandidata. Ograničenje zbog zaštite prava i sloboda drugih ispitanika primjenjuje se samo u vrlo iznimnim okolnostima.
            (3)   Trajanje ograničenja

            Odstupajući od članka 13. ove Odluke, u pogledu trajanja ograničenja primjenjuju se sljedeća pravila:

                        —

                        Ograničenja iz ovog Priloga nastavljaju se primjenjivati sve dok postoje opravdani razlozi.

                        —

                        Voditelj obrade ukida ograničenje ako razlozi za ograničenje više ne postoje i ispitanik ponovno traži pristup predmetnim osobnim podacima. Voditelj obrade istodobno ispitanika obavještava o glavnim razlozima ograničenja i o tome da u svakom trenutku može podnijeti pritužbu Europskom nadzorniku za zaštitu podataka ili zatražiti pravnu zaštitu pred Sudom Europske unije.

               (1)  To uključuje postupke odabira za privremeno i ugovorno osoblje te interne natječaje.

            PRILOG III.
            Ispitivanje pritužbi osoblja
            (1)   Predmet i područje primjene

                        1.

                        Ovaj se Prilog primjenjuje na obradu osobnih podataka koju provodi voditelj obrade u svrhu obrade pritužbi u skladu s Pravilnikom o osoblju.

                        2.

                        U ovom se prilogu utvrđuju određeni uvjeti pod kojima voditelj obrade, prilikom ispitivanja pritužbi osoblja u skladu s člankom 90. Pravilnika o osoblju (1), može ograničiti primjenu članaka 14.–21., 35. i 36. Uredbe (EU) 2018/1725, kao i njezina članka 4. u mjeri u kojoj odredbe tog članka odgovaraju pravima i obvezama iz članaka 14.–21. te uredbe, kako bi se zaštitili:

                                    (a)

                                    ostali važni ciljevi od općeg javnog interesa Unije, kao što su sposobnost Tijela da poštuje svoje obveze na temelju Pravilnika o osoblju u skladu s člankom 25. stavkom 1. točkom (c) Uredbe (EU) 2018/1725 i

                                    (b)

                                    sprečavanje, istraga, otkrivanje i progon kršenja etike za regulirane struke, u skladu s člankom 25. stavkom 1. točkom (f) Uredbe (EU) 2018/1725,

                        3.

                        Ovaj se Prilog primjenjuje na sljedeće kategorije osobnih podataka:

                                    (a)

                                    identifikacijske podatke,

                                    (b)

                                    kontaktne podatke,

                                    (c)

                                    profesionalne podatke,

                                    (d)

                                    sve ostale podatke koji se odnose na relevantne pritužbe članova osoblja.

                  (2)   Primjenjiva ograničenja

            Podložno člancima 8.–13. ove Odluke voditelj obrade smije ograničiti primjenu članaka 14.–21., 35. i 36. Uredbe (EU) 2018/1725 te njezina članka 4. u mjeri u kojoj odredbe tog članka odgovaraju pravima i obvezama predviđenima u člancima 14.–21. te uredbe, ako bi ostvarivanje tih prava ugrozilo postupke povodom pritužbi u okviru Pravilnika o osoblju.

               (1)  U okviru ispitivanja pritužbi članova osoblja u skladu s člankom 90. Pravilnika o osoblju Tijelo može obrađivati osobne podatke članova osoblja koji nisu podnositelji pritužbe radi provjere poštovanja načela jednakog postupanja.

            PRILOG IV.
            Unutarnje revizije
            (1)   Predmet i područje primjene

                        1.

                        Ovaj se Prilog primjenjuje na obradu osobnih podataka koju provodi voditelj obrade u svrhu provođenja unutarnje revizije.

                        2.

                        U ovom se prilogu utvrđuju određeni uvjeti pod kojima voditelj obrade, prilikom provedbe unutarnje revizije za potrebe Uredbe (EU) 2018/1046 (1), može ograničiti primjenu članaka 14.–21., 35. i 36. Uredbe (EU) 2018/1725, kao i njezina članka 4. u mjeri u kojoj odredbe tog članka odgovaraju pravima i obvezama iz članaka 14.–21. te uredbe, kako bi se zaštitili:

                                    (a)

                                    ostali važni ciljevi od općeg javnog interesa Unije ili države članice, posebno financijski interesi Unije ili države članice, u skladu s člankom 25. stavkom 1. točkom (c) Uredbe (EU) 2018/1725 i

                                    (b)

                                    nadzor, inspekcija ili regulatorna funkcija koja je, barem povremeno, povezana s izvršavanjem službenih ovlasti u slučajevima iz članka 25. stavka 1. točke (c) Uredbe (EU) 2018/1725, u skladu s njezinim člankom 25. stavkom 1. točkom (g).

                        3.

                        Ovaj se Prilog primjenjuje na sljedeće kategorije osobnih podataka:

                                    (a)

                                    identifikacijske podatke,

                                    (b)

                                    kontaktne podatke,

                                    (c)

                                    profesionalne podatke,

                                    (d)

                                    financijske podatke,

                                    (e)

                                    podatke o prometu,

                                    (f)

                                    podatke o prisutnosti osoba,

                                    (g)

                                    podatke o vanjskim aktivnostima osoba,

                                    (h)

                                    podatke o političkoj pripadnosti,

                                    (i)

                                    sve druge podatke koji se odnose na predmet relevantne revizije.

                  (2)   Primjenjiva ograničenja

            Podložno člancima 8.–36. ove Odluke voditelj obrade smije ograničiti primjenu članaka 14.–21., 35. i 36. Uredbe (EU) 2018/1725 te njezina članka 4. u mjeri u kojoj odredbe tog članka odgovaraju pravima i obvezama predviđenima u člancima 14.–21. te uredbe, ako bi ostvarivanje tih prava ugrozilo provođenje unutarnjih revizija koje provodi Tijelo.

               (1)  Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., str. 1.).

            PRILOG V.
            Sudski postupak
            (1)   Predmet i područje primjene

                        1.

                        Ovaj se Prilog primjenjuje na obradu osobnih podataka koju provodi voditelj obrade za potrebe sudskih postupaka.

                        2.

                        U ovom se prilogu utvrđuju određeni uvjeti pod kojima voditelj obrade može ograničiti primjenu članaka 14.–21., 35. i 36. Uredbe (EU) 2018/1725, kao i njezina članka 4. u mjeri u kojoj odredbe tog članka odgovaraju pravima i obvezama iz članaka 14.–21. te uredbe, radi osiguranja zaštite sudskih postupaka, u skladu s njezinim člankom 25. stavkom 1. točkom (e).

                        3.

                        Ovaj se Prilog primjenjuje na sljedeće kategorije osobnih podataka:

                                    (a)

                                    identifikacijske podatke,

                                    (b)

                                    kontaktne podatke,

                                    (c)

                                    profesionalne podatke,

                                    (d)

                                    financijske podatke,

                                    (e)

                                    podatke o prometu,

                                    (f)

                                    podatke o prisutnosti osoba,

                                    (g)

                                    podatke o vanjskim aktivnostima osoba,

                                    (h)

                                    sve ostale podatke koji se odnose na predmet relevantnih sudskih postupaka.

                  (2)   Primjenjiva ograničenja

            Podložno člancima 8.–36. ove Odluke voditelj obrade smije ograničiti primjenu članaka 14.–21., 35. i 36. Uredbe (EU) 2018/1725 te njezina članka 4. u mjeri u kojoj odredbe tog članka odgovaraju pravima i obvezama predviđenima u člancima 14.–21. te uredbe, ako bi ostvarivanje tih prava ugrozilo provođenje sudskih postupaka.

            PRILOG VI.
            Aktivnosti provjere, praćenja i istrage
            (1)   Predmet i područje primjene

                        1.

                        Ovaj se prilog primjenjuje na obradu osobnih podataka koju provodi voditelj obrade u svrhu provođenja aktivnosti provjere, praćenja i istrage u smislu stavka 2.

                        2.

                        U ovom se prilogu utvrđuju određeni uvjeti pod kojima voditelj obrade, prilikom provođenja aktivnosti provjere, praćenja i istrage u pogledu europskih političkih stranaka, europskih političkih zaklada i podnositelja zahtjeva za registraciju, može ograničiti primjenu članaka 14.–21., 35. i 36. Uredbe (EU) 2018/1725, kao i njezina članka 4. u mjeri u kojoj odredbe tog članka odgovaraju pravima i obvezama iz članaka 14.–21. te uredbe, kako bi se zaštitili:

                                    (a)

                                    ostali važni ciljevi od općeg javnog interesa Unije ili države članice, posebno registracija i nadzor europskih političkih stranaka i europskih političkih zaklada u skladu sa zadaćama koje su povjerene Tijelu u skladu s Uredbom (EU, Euratom) br. 1141/2014 (1),

                                    (b)

                                    ostali važni ciljevi od općeg javnog interesa Unije ili države članice, posebno financijski interesi Unije ili države članice, u skladu s člankom 25. stavkom 1. točkom (c) Uredbe (EU) 2018/1725,

                                    (c)

                                    praćenje, inspekcija ili regulatorna funkcija koja je, barem povremeno, povezana s izvršavanjem službenih ovlasti u slučajevima iz članka 25. stavka 1. točki (b) i (c) Uredbe (EU) 2018/1725, u skladu s njezinim člankom 25. stavkom 1. točkom (g) i

                                    (d)

                                    sprečavanje, istraga, otkrivanje i progon kaznenih djela ili izvršavanje kaznenih sankcija, u skladu s člankom 25. stavkom 1. točkom (b) Uredbe (EU) 2018/1725.

                        3.

                        Ovaj se Prilog primjenjuje na sljedeće kategorije osobnih podataka:

                                    (a)

                                    identifikacijske podatke,

                                    (b)

                                    kontaktne podatke,

                                    (c)

                                    profesionalne podatke,

                                    (d)

                                    financijske podatke,

                                    (e)

                                    podatke o prometu,

                                    (f)

                                    podatke o prisutnosti osoba,

                                    (g)

                                    podatke o vanjskim aktivnostima osoba,

                                    (h)

                                    podatke o političkoj pripadnosti,

                                    (i)

                                    sve druge podatke koji se odnose na predmet relevantnog praćenja i istraga koje provodi Tijelo.

                  (2)   Primjenjiva ograničenja

            Podložno člancima 8.–13. ove Odluke voditelj obrade smije ograničiti primjenu članaka 14.–21., 35. i 36. Uredbe (EU) 2018/1725 te njezina članka 4. u mjeri u kojoj odredbe tog članka odgovaraju pravima i obvezama predviđenima u člancima 14.–21. te uredbe, ako bi ostvarivanje tih prava ugrozilo svrhu i učinkovitost aktivnosti provjere, praćenja i istrage koje provodi Tijelo, među ostalim otkrivanjem njegovih istražnih alata i metoda.

               (1)  Uredba (EU, Euratom) br. 1141/2014 Europskog parlamenta i Vijeća od 22. listopada 2014. o statutu i financiranju europskih političkih stranaka i europskih političkih zaklada (SL L 317, 4.11.2014., str. 1.).

            PRILOG VII.
            Suradnja s Europskim uredom za borbu protiv prijevara (OLAF)
            (1)   Predmet i područje primjene

                        1.

                        Ovaj se Prilog primjenjuje na obradu osobnih podataka, te posebice na prijenos osobnih podataka, koje provodi voditelj obrade u svrhu pružanja informacija i dokumenata OLAF-u, prijavljivanja slučajeva OLAF-u ili obrade informacija i dokumenata koji stižu iz OLAF-a.

                        2.

                        U ovom se prilogu utvrđuju posebni uvjeti pod kojima voditelj obrade prilikom pružanja informacija i dokumenata OLAF-u na zahtjev OLAF-a ili na vlastitu inicijativu, prilikom prijavljivanja slučajeva OLAF-u ili prilikom obrade informacija i dokumenata koji stižu iz OLAF-a, može ograničiti primjenu članaka 14.–21., 35. i 36. Uredbe (EU) 2018/1725, kao i njezina članka 4. u mjeri u kojoj odredbe tog članka odgovaraju pravima i obvezama iz članaka 14.–21. te uredbe, kako bi se zaštitili:

                                    (a)

                                    sprečavanje, istraga, otkrivanje i progon kaznenih djela ili izvršavanje kaznenih sankcija, u skladu s člankom 25. stavkom 1. točkom (b) Uredbe (EU) 2018/1725, i

                                    (b)

                                    sprečavanje, istraga, otkrivanje i progon kršenja etike za regulirane struke, u skladu s člankom 25. stavkom 1. točkom (f) Uredbe (EU) 2018/1725.

                        3.

                        Prije primjene ograničenja iz stavka 2. voditelj obrade savjetuje se s OLAF-om o nužnosti takvog ograničenja, osim ako je voditelj obrade siguran da je ograničenje nužno zbog razloga navedenih u stavku 2. točkama (a) i (b) ili ako bi takvo savjetovanje ugrozilo aktivnosti OLAF-a.

                        4.

                        Ovaj se Prilog ne odnosi na obradu osobnih podataka ako OLAF djeluje kao voditelj obrade, posebice ako OLAF obrađuje osobne podatke koji su pohranjeni u prostorima Tijela u skladu s člankom 4. stavkom 2. i člankom 6. Uredbe (EU, Euratom) br. 883/2013 Europskog parlamenta i Vijeća (1).

                        5.

                        Ovaj se Prilog primjenjuje na sljedeće kategorije osobnih podataka:

                                    (a)

                                    identifikacijske podatke,

                                    (b)

                                    kontaktne podatke,

                                    (c)

                                    profesionalne podatke,

                                    (d)

                                    financijske podatke,

                                    (e)

                                    podatke o prometu,

                                    (f)

                                    podatke o prisutnosti osoba,

                                    (g)

                                    podatke o vanjskim aktivnostima osoba,

                                    (h)

                                    podatke o političkoj pripadnosti,

                                    (i)

                                    sve druge podatke koji se odnose na predmet pojedine istrage koju provodi OLAF ili Tijelo u suradnji s OLAF-om.

                  (2)   Primjenjiva ograničenja

                        1.

                        Podložno člancima 8.–13. ove Odluke voditelj obrade smije ograničiti primjenu članaka 14. do 21., 35. i 36. Uredbe te njezina članka 4. u mjeri u kojoj odredbe tog članka odgovaraju pravima i obvezama predviđenima u člancima 14. do 21. te uredbe, ako bi ostvarivanje tih prava ugrozilo svrhu i učinkovitost istražnih aktivnosti OLAF-a ili istražnih aktivnosti Tijela koje provodi u suradnji s OLAF-om, među ostalim otkrivanjem njihovih istražnih alata i metoda.

                        2.

                        Podložno člancima 8.–13. ove Odluke Tijelo smije ograničiti prava i obveze iz stavka 1. koji se odnose na osobne podatke dobivene od OLAF-a ako bi OLAF, na temelju članka 2. stavka 3. Odluke Komisije (EU) 2018/1962 (2), mogao ograničiti ostvarivanje tih prava i obveza.

               (1)  Uredba (EU, Euratom) br. 883/2013 Europskog parlamenta i Vijeća od 11. rujna 2013. o istragama koje provodi Europski ured za borbu protiv prijevara (OLAF) i stavljanju izvan snage Uredbe (EZ) br. 1073/1999 Europskog parlamenta i Vijeća te Uredbe Vijeća (Euratom) br. 1074/1999 (SL L 248, 18.9.2013., str. 1.).

               (2)  Odluka Komisije (EU) 2018/1962 оd 11. prosinca 2018. o utvrđivanju internih pravila koja se odnose na obradu osobnih podataka koju provodi Europski ured za borbu protiv prijevara (OLAF) u vezi s pružanjem informacija ispitanicima i ograničavanjem nekih njihovih prava u skladu s člankom 25. Uredbe (EU) 2018/1725 Europskog parlamenta i Vijeća (SL L 315, 12.12.2018., str. 41.)

            PRILOG VIII.
            Suradnja s državama članicama u području kaznenih ili financijskih istraga
            (1)   Predmet i područje primjene

                        1.

                        Ovaj se Prilog primjenjuje na obradu osobnih podataka, te posebice na prijenos osobnih podataka, koje provodi voditelj obrade, kako bi se nacionalnim tijelima na njihov zahtjev dostavile informacije i dokumenti u okviru kaznenih ili financijskih istraga.

                        2.

                        U ovom se Prilogu utvrđuju određeni uvjeti pod kojima voditelj obrade, prilikom pružanja informacija i dokumenata nacionalnim tijelima koje oni zatraže u okviru kaznenih ili financijskih istraga (1), može ograničiti primjenu članaka 14.–21., 35. i 36. Uredbe (EU) 2018/1725, kao i njezina članka 4. u mjeri u kojoj odredbe tog članka odgovaraju pravima i obvezama iz članaka 14.–21. te uredbe, kako bi se zaštitili:

                                    (a)

                                    sprečavanje, istraga, otkrivanje i progon kaznenih djela ili izvršavanje kaznenih sankcija, u skladu s člankom 25. stavkom 1. točkom (b) Uredbe (EU) 2018/1725,

                                    (b)

                                    neovisnost pravosuđa i sudskih postupaka u skladu s člankom 25. stavkom 1. točkom (e) Uredbe (EU) 2018/1725 i

                                    (c)

                                    sprečavanje, istraga, otkrivanje i progon kršenja etike za regulirane struke, u skladu s člankom 25. stavkom 1. točkom (f) Uredbe (EU) 2018/1725.

                        3.

                        Ovaj se Prilog primjenjuje na sljedeće kategorije osobnih podataka:

                                    (a)

                                    identifikacijske podatke,

                                    (b)

                                    kontaktne podatke,

                                    (c)

                                    profesionalne podatke,

                                    (d)

                                    financijske podatke,

                                    (e)

                                    elektroničku komunikaciju,

                                    (f)

                                    podatke o prometu,

                                    (g)

                                    podatke o prisutnosti osoba,

                                    (h)

                                    sve ostale podatke koji se odnose na predmet relevantne istrage koju provode nacionalna tijela.

                  (2)   Primjenjiva ograničenja

            Podložno člancima 8.–13. ove Odluke voditelj obrade smije ograničiti primjenu članaka 14.–21., 35. i 36. Uredbe (EU) 2018/1725 te njezina članka 4. u mjeri u kojoj odredbe tog članka odgovaraju pravima i obvezama iz članaka 14.–21. te uredbe, ako bi ostvarivanje tih prava ugrozilo svrhu i učinkovitost nacionalnih kaznenih ili financijskih istraga.

               (1)  Tijelo je dužno nacionalnim tijelima dostaviti zatražene informacije i dokumente u skladu s načelom lojalne suradnje iz članka 4. stavka 3. Ugovora o Europskoj uniji.


title: Odluka političkog i sigurnosnog odbora (ZVSP) 2021/1083 od 23. lipnja 2021. o imenovanju zapovjednika snaga misije EU-a za vojnu misiju Europske unije za doprinos osposobljavanju oružanih snaga Malija (EUTM Mali) i stavljanju izvan snage Odluke (ZVSP) 2021/6 (EUTM Mali/1/2021)

text:
                  2.7.2021

                  HR

                  Službeni list Europske unije

                  L 235/12

         ODLUKA POLITIČKOG I SIGURNOSNOG ODBORA (ZVSP) 2021/1083
         od 23. lipnja 2021.
         o imenovanju zapovjednika snaga misije EU-a za vojnu misiju Europske unije za doprinos osposobljavanju oružanih snaga Malija (EUTM Mali) i stavljanju izvan snage Odluke (ZVSP) 2021/6 (EUTM Mali/1/2021)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38.,
         uzimajući u obzir Odluku Vijeća 2013/34/ZVSP od 17. siječnja 2013. o vojnoj misiji Europske unije za doprinos osposobljavanju oružanih snaga Malija (EUTM Mali) (1), a posebno njezin članak 5.,
         budući da:

                     (1)

                     Vijeće je na temelju članka 5. stavka 1. Odluke 2013/34/ZVSP ovlastilo Politički i sigurnosni odbor (PSO) za donošenje odluka u pogledu političkog nadzora nad misijom EUTM Mali i njezina strateškog usmjeravanja, uključujući odluke o imenovanju budućih zapovjednika snaga misije EU-a.

                     (2)

                     PSO je 15. prosinca 2020. donio Odluku (ZVSP) 2021/6 (2) o imenovanju brigadnoga generala Fernanda Luisa GRACIE HERREIZA zapovjednikom snaga misije EU-a za misiju EUTM Mali.

                     (3)

                     Njemačka je 12. travnja 2021. predložila da se brigadnoga generala Jochena DEUERA imenuje zapovjednikom snaga misije EU-a za misiju EUTM Mali od 7. srpnja 2021. kako bi preuzeo dužnost od brigadnoga generala Fernanda Luisa GRACIE HERREIZA.

                     (4)

                     Vojni odbor EU-a podržao je taj prijedlog 12. svibnja 2021.

                     (5)

                     Trebalo bi donijeti odluku o imenovanju brigadnoga generala Jochena DEUERA zapovjednikom snaga misije EU-a za misiju EUTM Mali od 7. srpnja 2021.

                     (6)

                     Odluku (ZVSP) 2021/6 trebalo bi staviti izvan snage.

                     (7)

                     U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane. Stoga Danska ne sudjeluje u donošenju ove Odluke, ona za nju nije obvezujuća niti se na nju primjenjuje,

               DONIO JE OVU ODLUKU:

            Članak 1.
            Brigadni general Jochen DEUER imenuje se zapovjednikom snaga misije EU-a za vojnu misiju Europske unije za doprinos osposobljavanju oružanih snaga Malija (EUTM Mali) od 7. srpnja 2021.

            Članak 2.
            Odluka (ZVSP) 2021/6 stavlja se izvan snage.

            Članak 3.
            Ova Odluka stupa na snagu 7. srpnja 2021.

            Sastavljeno u Bruxellesu 23. lipnja 2021.

                  Za Politički i sigurnosni odbor

                  Predsjednica

               S. FROM-EMMESBERGER

            (1)  SL L 14, 18.1.2013., str. 19.

            (2)  Odluka Političkog i sigurnosnog odbora (ZVSP) 2021/6 od 15. prosinca 2020. o imenovanju zapovjednika snaga misije EU-a za vojnu misiju Europske unije za doprinos osposobljavanju oružanih snaga Malija (EUTM Mali) i stavljanju izvan snage Odluke (ZVSP) 2020/603 (EUTM Mali/2/2020) (SL L 4, 7.1.2021., str. 10.).


title: Odluka Komisije (EU) 2021/1081 оd 28. lipnja 2021. o izmjeni Odluke (EU) 2018/1220 o poslovniku povjerenstva iz članka 143. Uredbe (EU, Euratom) 2018/1046 Europskog parlamenta i Vijeća

text:
                  2.7.2021

                  HR

                  Službeni list Europske unije

                  L 234/99

         ODLUKA KOMISIJE (EU) 2021/1081
         оd 28. lipnja 2021.
         o izmjeni Odluke (EU) 2018/1220 o poslovniku povjerenstva iz članka 143. Uredbe (EU, Euratom) 2018/1046 Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012, a posebno njezin članak 143. stavak 4. (1),
         budući da:

                     (1)

                     Odlukom Komisije (EU) 2018/1220 (2) utvrđuje se poslovnik povjerenstva iz članka 143. Uredbe (EU, Euratom) 2018/1046.

                     (2)

                     Komisija je utvrdila 1. lipnja 2021. kao datum od kojeg Ured europskog javnog tužitelja preuzima istražne zadaće i zadaće kaznenog progona (3) na temelju Uredbe Vijeća (EU) 2017/1939 (4). Stoga je primjereno utvrditi praktične modalitete bliske suradnje između povjerenstva i Ureda europskog javnog tužitelja, uzimajući u obzir modalitete suradnje utvrđene između Europske komisije i Ureda europskog javnog tužitelja u sporazumu iz članka 103. stavka 1. te uredbe.

                     (3)

                     Kako bi se zajamčilo kontinuirano funkcioniranje povjerenstva, a time i trajna zaštita financijskih interesa Unije, trebalo bi utvrditi da predsjedatelj povjerenstva nastavlja izvršavati svoj mandat sve dok ne bude zamijenjen ili barem tijekom prvih mjeseci nakon završetka mandata.

                     (4)

                     Minimalni uvjeti u pogledu funkcije ili razreda za zamjenike članova povjerenstva koje predstavlja Europsku komisiju trebali bi biti usklađeni s uvjetima za članove koji predstavljaju odgovorne dužnosnike za ovjeravanje. Stoga bi trebali biti utvrđeni na razini funkcijske skupine načelnika odjela ili jednakovrijednog mjesta.

                     (5)

                     Ova bi Odluka trebala stupiti na snagu sljedećeg dana od dana objave u Službenom listu Europske unije kako bi se zajamčilo funkcioniranje povjerenstva iz članka 143. Uredbe (EU, Euratom) 2018/1046.

                     (6)

                     Odluku (EU) 2018/1220 trebalo bi stoga na odgovarajući način izmijeniti,

               DONIJELA JE OVU ODLUKU:

            Članak 1.
            Odluka (EU) 2018/1220 mijenja se kako slijedi:

                        1.

                        U članku 2. stavak 1. zamjenjuje se sljedećim:

                           „1.   Predsjedatelja povjerenstva Komisija imenuje na temelju poziva na iskaz interesa na mandat od pet godina koji se ne može obnoviti, u skladu s člankom 143. stavkom 3. Uredbe (EU, Euratom) 2018/1046. Mandat predsjedatelja počinje teći od datuma utvrđenog odlukom o imenovanju. Ova se Odluka objavljuje u seriji C Službenog lista Europske unije.
                           Na kraju svojeg mandata, ako je to potrebno radi funkcioniranja povjerenstva, predsjedatelj ostaje na dužnosti sve dok ne bude zamijenjen. To razdoblje ne smije trajati dulje od šest mjeseci.”

                        2.

                        U članku 5. stavak 1. zamjenjuje se sljedećim:

                           „1.   Direktor Središnje financijske službe u Glavnoj upravi za proračun jedan je od dvaju stalnih članova povjerenstva koji predstavljaju Komisiju u skladu s člankom 143. stavkom 2. točkom (b) Uredbe (EU, Euratom) 2018/1046. Glavni direktor za proračun imenuje dužnosnika najmanje razine funkcijske skupine načelnika odjela ili jednakovrijednog mjesta kako bi se osigurala zamjena za tog stalnog člana.
                           Glavni direktor za proračun drugog stalnog člana koji predstavlja Komisiju imenuje ad personam među dužnosnicima Komisije najmanjeg razreda AD14. Glavni direktor za proračun imenuje dužnosnika najmanje razine funkcijske skupine načelnika odjela ili jednakovrijednog mjesta kako bi se osigurala zamjena za tog stalnog člana.”

                        3.

                        U članku 6. stavci 3. i 4. zamjenjuju se sljedećim:

                           „3.   U predmetima u kojima se zahtjev tijela koje upućuje predmet temelji, među ostalim, na informacijama koje je dostavio OLAF, predstavnik tog ureda prisustvuje sjednicama povjerenstva te sudjeluje u usmenim i pisanim postupcima. On iznosi komentare na zahtjev predsjedatelja.
                           U predmetima u kojima se zahtjev tijela koje upućuje zahtjev u cijelosti ili djelomično temelji na informacijama koje dostavlja Ured europskog javnog tužitelja, potonji dostavlja informacije i sudjeluje u svojstvu promatrača u skladu s odredbama sporazuma iz članka 103. stavka 1. Uredbe Vijeća (EU) 2017/1939.

                           4.   U ostalim predmetima OLAF se može pozvati da na zahtjev predsjedatelja dostavi određene informacije ili mišljenja. Ured europskog javnog tužitelja može se pozvati i da na zahtjev predsjedatelja dostavi informacije ili mišljenja u skladu s odredbama sporazuma iz članka 103. stavka 1. Uredbe Vijeća (EU) 2017/1939.”

                        4.

                        Umeće se sljedeći članak:

                           „Članak 9.a
                           Suradnja s Uredom europskog javnog tužitelja
                           Modaliteti suradnje s Uredom europskog javnog tužitelja utvrđuju se sporazumom iz članka 103. stavka 1. Uredbe Vijeća (EU) 2017/1939.”

                        5.

                        U članku 10. stavak 4. zamjenjuje se sljedećim:

                           „4.   Zahtjev za preporuku sadržava sve informacije propisane člankom 142. stavkom 3. Uredbe (EU, Euratom) 2018/1046. Sadržava i druge relevantne informacije iz članka 136. te uredbe, uključujući, prema potrebi, izvješća OLAF-a i informacije koje je dostavio Ured europskog javnog tužitelja kako bi se omogućilo poduzimanje odgovarajućih mjera za zaštitu financijskih interesa Unije. Sadržava propisno ispunjen obrazac s informacijama.”

                        6.

                        Članak 26. zamjenjuje se sljedećim:

                           „Članak 26.
                           Dostavljanje mišljenja i preporuke
                           Povjerenstvo bez odgode dostavlja mišljenje tijelu koje upućuje predmet, odgovornom dužnosniku za ovjeravanje i promatračima. Ako je Ured europskog javnog tužitelja pozvan kao promatrač, primjenjuju se odredbe sporazuma iz članka 103. stavka 1. Uredbe Vijeća (EU) 2017/1939.”

            Članak 2.
            Stupanje na snagu i objava
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 28. lipnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 298, 26.10.2012., str. 1.

            (2)  Odluka Komisije (EU) 2018/1220 od 6. rujna 2018. o poslovniku povjerenstva iz članka 143. Uredbe (EU, Euratom) 2018/1046 Europskog parlamenta i Vijeća (SL L 226, 7.9.2018., str. 7.).

            (3)  Provedbena odluka Komisije (EU) 2021/856 od 25. svibnja 2021. o utvrđivanju datuma na koji Ured europskog javnog tužitelja preuzima istražne zadaće i zadaće kaznenog progona (SL L 188, 28.5.2021., str. 100.).

            (4)  Uredba Vijeća (EU) 2017/1939 od 12. listopada 2017. o provedbi pojačane suradnje u vezi s osnivanjem Ureda europskog javnog tužitelja (SL L 283, 30.10.2017., str. 1.).


title: Odluka Vijeća (EU) 2021/1092 od 11. lipnja 2021. o utvrđivanju kriterija i postupka za obavješćivanje o razlikama u odnosu na međunarodne standarde koje je donijela Međunarodna organizacija civilnog zrakoplovstva u području sigurnosti zračnog prometa

text:
                  5.7.2021

                  HR

                  Službeni list Europske unije

                  L 236/51

         ODLUKA VIJEĆA (EU) 2021/1092
         od 11. lipnja 2021.
         o utvrđivanju kriterija i postupka za obavješćivanje o razlikama u odnosu na međunarodne standarde koje je donijela Međunarodna organizacija civilnog zrakoplovstva u području sigurnosti zračnog prometa
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Konvencija o međunarodnom civilnom zrakoplovstvu, koja je potpisana u Chicagu 7. prosinca 1944. i kojom se regulira međunarodni zračni prijevoz („Čikaška konvencija”), stupila je na snagu 4. travnja 1947. Njome je osnovana Međunarodna organizacija civilnog zrakoplovstva („ICAO”).

                     (2)

                     Države članice Unije su države ugovornice Čikaške konvencije i države ugovornice ICAO-a, a Unija ima status promatrača u određenim tijelima ICAO-a.

                     (3)

                     Na temelju članka 54. Čikaške konvencije Vijeće ICAO-a može donijeti međunarodne standarde („standardi”) i preporučene prakse za zrakoplovstvo te ih odrediti kao priloge Čikaškoj konvenciji („prilozi ICAO-a”), posebno u pogledu sigurnosti civilnog zrakoplovstva.

                     (4)

                     Na temelju članka 90. Čikaške konvencije svaki prilog ICAO-a ili svaka izmjena priloga ICAO-a stupa na snagu unutar tri mjeseca nakon njihova podnošenja državama ugovornicama ICAO-a ili nakon isteka dužeg vremenskog razdoblja koje može utvrditi Vijeće ICAO-a, osim ako je u međuvremenu većina država ugovornica ICAO-a izrazila neslaganje.

                     (5)

                     Nakon što se donesu i stupe na snagu, standardi su obvezujući za sve države ugovornice ICAO-a, uključujući sve države članice Unije, u skladu s Čikaškom konvencijom i ograničenjima utvrđenima u njoj.

                     (6)

                     Na temelju članka 38. Čikaške konvencije svaka država ugovornica ICAO-a koja smatra da se ne može u cijelosti pridržavati bilo kojeg od tih standarda ili da ne može potpuno uskladiti svoje propise ili prakse s bilo kojim standardom nakon njegove izmjene, ili smatra da je potrebno donijeti propise ili prakse koji se na neki način razlikuju od onih uspostavljenih određenim standardom mora odmah obavijestiti ICAO o razlikama između svojih propisa ili praksi i onih utvrđenih standardom. U slučaju izmjena standarda svaka država koja ne provede odgovarajuće izmjene svojih propisa ili praksi mora u roku od 60 dana od donošenja izmjene standarda obavijestiti Vijeće ICAO-a ili navesti djelovanja koje namjerava poduzeti.

                     (7)

                     Unutarnja pravila ICAO-a, osobito rokovi koje je ICAO utvrdio za obavješćivanje od strane država ugovornica ICAO-a o razlikama u odnosu na standarde, kao i broj razlika u području sigurnosti zračnog prometa o kojima treba dostaviti obavijest svake godine, otežavaju pravodobno utvrđivanje stajališta koje treba zauzeti u ime Unije u odluci Vijeća na temelju članka 218. stavka 9. Ugovora za svaku razliku o kojoj treba dostaviti obavijest. Nadalje, standardi koje je donijelo Vijeće ICAO-a u području sigurnosti zračnog prometa u velikoj se mjeri odnose na pitanja koja su u isključivoj nadležnosti Unije. Stoga je učinkovito i primjereno utvrditi okvir za kriterije i postupak za obavješćivanje o razlikama u odnosu na standarde u području sigurnosti zračnog prometa koji su u isključivoj nadležnosti Unije, ne dovodeći u pitanje prava i obveze država članica na temelju Čikaške konvencije.

                     (8)

                     S obzirom na specifičnost sektora sigurnosti zračnog prometa u usporedbi s drugim sektorima kojima se bavi ICAO, osobito velik broj standarda koje je u tom sektoru donijelo Vijeće ICAO-a i broj razlika o kojima treba dostaviti obavijest svake godine, ova se Odluka odnosi isključivo na području sigurnosti zračnog prometa kako bi se pojednostavnili postupci i učinkovito obrađivale brojne obavijesti. Na razini ICAO-a standardi sigurnosti zračnog prometa uglavnom su sadržani u prilozima 1., 6., 8., 14., 18. i 19. ICAO-a. Na razini Unije zahtjevi sadržani u tim standardima uglavnom su odraženi u Uredbi (EU) 2018/1139 Europskog parlamenta i Vijeća (1) te u provedbenim i delegiranim aktima donesenima na temelju te uredbe, osobito u uredbama Komisije (EU) br. 1178/2011 (2), (EU) br. 748/2012 (3), (EU) br. 965/2012 (4), (EU) br. 139/2014 (5), (EU) br. 452/2014 (6), (EU) br. 1321/2014 (7), (EU) 2015/640 (8) te uredbama (EZ) br. 2111/2005 (9) i (EU) br. 376/2014 (10) Europskog parlamenta i Vijeća.

                     (9)

                     Ova bi Odluka trebala biti ograničena na stajališta koja treba zauzeti u ime Unije u okviru ICAO-a u područjima isključive nadležnosti Unije.

                     (10)

                     Razlike od standarda koje je donijelo Vijeće ICAO-a mogu proizlaziti iz prava Unije zbog donošenja novog ili izmijenjenog standarda od strane tog vijeća ili zbog izmjene prava Unije. U odnosu na takve razlike stajalište koje treba zauzeti u ime Unije trebalo bi se temeljiti na pisanom dokumentu koji je Komisija pravodobno podnijela Vijeću na raspravu i odobrenje.

                     (11)

                     Razlike od standarda koje je donijelo Vijeće ICAO-a u području sigurnosti zračnog prometa mogu proizlaziti i iz nacionalnih mjera donesenih na temelju članka 71. Uredbe (EU) 2018/1139 u slučaju hitnih, nepredvidivih okolnosti ako se te mjere razlikuju od standarda i stoga zahtijevaju obavješćivanje ICAO-a o razlikama na temelju članka 38. Čikaške konvencije. Stoga je primjereno u ovoj Odluci utvrditi i postupak za definiranje takvih razlika. Taj bi postupak trebao ovisiti o području primjene i trajanju donesenih nacionalnih mjera, u skladu s načelima supsidijarnosti i proporcionalnosti, te bi trebao omogućiti državama članicama da bez odgode ispune svoje međunarodne obveze iz članka 38. Čikaške konvencije. Tim se postupkom ne bi trebali dovoditi u pitanje uvjeti i postupak iz članka 71. Uredbe (EU) 2018/1139.

                     (12)

                     Razlike o kojima treba obavijestiti ICAO trebale bi se temeljiti na informacijama koje dostavlja Agencije Europske unije za sigurnost zračnog prometa u skladu s člankom 90. stavkom 4. Uredbe (EU) 2018/1139, kada je to primjenjivo. Razlike bi trebale biti u skladu s formatom koji je ICAO definirao u svojem obrascu za obavješćivanje o sukladnosti ili razlikama (Form on Notification of Compliance With or Differences) ili u sustavu za elektroničku prijavu razlika (Electronic Filing of Differences), ako to zahtijeva ICAO. Ako se u skladu s ovom Odlukom stajalište koje treba zauzeti u ime Unije utvrdi u pisanom dokumentu koji Komisija podnosi Vijeću na raspravu i odobrenje, u takvom bi dokumentu, prema potrebi i na pojedinačnoj osnovi, trebalo navesti treba li državama članicama odobriti fleksibilnost za obavješćivanje o dotičnim razlikama. Nadalje, Komisija bi trebala početi pripremati takav dokument što je prije moguće kako bi se omogućilo dovoljno vremena za pripremu, uključujući sva odgovarajuća savjetovanja koja se trebaju provesti na razini stručnjaka.

                     (13)

                     Provedba ove Odluke ne bi smjela dovesti do kršenja obveza država članica u okviru prava Unije ili njihovih međunarodnih obveza na temelju Čikaške konvencije, posebno u pogledu usklađenosti s rokom za obavješćivanje ICAO-a o razlikama.

                     (14)

                     Ova bi se Odluka trebala primjenjivati tijekom ograničenog razdoblja, odnosno do sastanka Vijeća ICAO-a nakon sljedeće skupštine ICAO-a, kako bi se Vijeću omogućilo da ocijeni djelotvornost ove Odluke i odluči, na prijedlog Komisije, hoće li produljiti njezinu primjenu ili je na drugi način izmijeniti,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Međunarodne organizacije civilnog zrakoplovstva („ICAO”) u pogledu obavješćivanja o razlikama u odnosu na standarde sadržane u prilozima 1., 6., 8., 14., 18. i 19. Konvenciji o međunarodnom civilnom zrakoplovstvu („Čikaška konvencija”) u području sigurnosti zračnog prometa, u mjeri u kojoj su ti standardi u isključivoj nadležnosti Unije, utvrđuje se u skladu s kriterijima i postupkom utvrđenima u člancima 2. i 3. ove Odluke.

            Članak 2.
            Ako se pravo Unije razlikuje od standardâ iz članka 1. ove Odluke te je stoga potrebna obavijest ICAO-u o razlikama u odnosu na te standarde u skladu s člankom 38. Čikaške konvencije, Komisija pravodobno, a najmanje dva mjeseca prije bilo kojeg roka za obavješćivanje o razlikama koji je odredio ICAO, Vijeću na raspravu i odobrenje podnosi pisani dokument, koji se temelji osobito na informacijama koje je dostavila Agencije Europske unije za sigurnost zračnog prometa (EASA) u skladu s člankom 90. stavkom 4. Uredbe (EU) 2018/1139, ako je primjenjivo, a u kojem se navode detaljne razlike o kojima treba obavijestiti ICAO.

            Članak 3.

               1.   Ako država članica u skladu s člankom 71. Uredbe (EU) 2018/1139 donese nacionalne mjere kojima se odobravaju izuzeća za pojedinačne fizičke ili pravne osobe ili čije ukupno trajanje nije dulje od osam mjeseci te ako se te nacionalne mjere razlikuju od standarda iz članka 1. ove Odluke i zahtijevaju obavješćivanje o razlikama u odnosu na te standarde u skladu s člankom 38. Čikaške konvencije, ta država članica odmah obavješćuje Komisiju o svim razlikama o kojima se dostavlja obavijest.

               2.   Ako se izuzeća odobrena u skladu s člankom 71. Uredbe (EU) 2018/1139 općenito primjenjuju i ukupno traju dulje od osam mjeseci, Komisija najkasnije dva tjedna nakon što ju je dotična država članica obavijestila o tim izuzećima u skladu s člankom 71. stavkom 1. Uredbe (EU) 2018/1139 dostavlja Vijeću na raspravu i odobrenje pisani dokument koji se temelji osobito na informacijama koje je dostavila EASA u skladu s člankom 90. stavkom 4. te uredbe i informacijama koje su države članice dostavile u skladu s člankom 71. te uredbe, a u kojem se navode detaljne razlike o kojima treba obavijestiti ICAO.

            Članak 4.
            Provedba ove Odluke ne podrazumijeva kršenje obveza država članica u okviru prava Unije ili njihovih međunarodnih obveza na temelju članka 38. Čikaške konvencije.

            Članak 5.
            Stajalište koje treba zauzeti u ime Unije izražavaju države članice.

            Članak 6.
            Ova Odluka primjenjuje se do 30. studenoga 2022. Na prijedlog Komisije Vijeće može produljiti njezinu primjenu ili je na drugi način izmijeniti.

            Članak 7.
            Ova Odluka stupa na snagu na dan donošenja.

            Sastavljeno u Luxembourgu 11. lipnja 2021.

                  Za Vijeće

                  Predsjednica

               J. P. MATOS FERNANDES

            (1)  Uredba (EU) 2018/1139 Europskog parlamenta i Vijeća od 4. srpnja 2018. o zajedničkim pravilima u području civilnog zrakoplovstva i osnivanju Agencije Europske unije za sigurnost zračnog prometa i izmjeni uredbi (EZ) br. 2111/2005, (EZ) br. 1008/2008, (EU) br. 996/2010, (EU) br. 376/2014 i direktiva 2014/30/EU i 2014/53/EU Europskog parlamenta i Vijeća te stavljanju izvan snage uredbi (EZ) br. 552/2004 i (EZ) br. 216/2008 Europskog parlamenta i Vijeća i Uredbe Vijeća (EEZ) br. 3922/91 (SL L 212, 22.8.2018., str. 1.).

            (2)  Uredba Komisije (EU) br. 1178/2011 od 3. studenoga 2011. o utvrđivanju tehničkih zahtjeva i administrativnih postupaka vezano za članove posade zrakoplova u civilnom zrakoplovstvu u skladu s Uredbom (EZ) br. 216/2008 Europskog parlamenta i Vijeća (SL L 311, 25.11.2011., str. 1.).

            (3)  Uredba Komisije (EU) br. 748/2012 od 3. kolovoza 2012. o utvrđivanju provedbenih pravila za certifikaciju plovidbenosti i ekološku certifikaciju zrakoplova i s njima povezanih proizvoda, dijelova i uređaja te za certifikaciju projektnih i proizvodnih organizacija (SL L 224, 21.8.2012., str. 1.).

            (4)  Uredba Komisije (EU) br. 965/2012 od 5. listopada 2012. o utvrđivanju tehničkih zahtjeva i upravnih postupaka u vezi s letačkim operacijama u skladu s Uredbom (EZ) br. 216/2008 Europskog parlamenta i Vijeća (SL L 296, 25.10.2012., str. 1.).

            (5)  Uredba Komisije (EU) br. 139/2014 od 12. veljače 2014. o utvrđivanju zahtjev i upravnih postupaka u vezi s aerodromima u skladu s Uredbom (EZ) br. 216/2008 Europskog parlamenta i Vijeća (SL L 44, 14.2.2014., str. 1.).

            (6)  Uredba Komisije (EU) br. 452/2014 od 29. travnja 2014. o utvrđivanju tehničkih zahtjeva i upravnih postupaka u vezi s letačkim operacijama operatora iz trećih zemalja u skladu s Uredbom (EZ) br. 216/2008 Europskog parlamenta i Vijeća (SL L 133, 6.5.2014., str. 12.).

            (7)  Uredba Komisije (EU) br. 1321/2014 оd 26. studenoga 2014. o kontinuiranoj plovidbenosti zrakoplova i aeronautičkih proizvoda, dijelova i uređaja, te o odobravanju organizacija i osoblja uključenih u te poslove (SL L 362, 17.12.2014., str. 1.).

            (8)  Uredba Komisije (EU) 2015/640 оd 23. travnja 2015. o dodatnim specifikacijama u pogledu plovidbenosti za određenu vrstu operacija i o izmjeni Uredbe (EU) br. 965/2012 (SL L 106, 24.4.2015., str. 18.).

            (9)  Uredba (EZ) br. 2111/2005 Europskog parlamenta i Vijeća od 14. prosinca 2005. o uspostavi liste Zajednice koja sadrži zračne prijevoznike na koje se primjenjuje zabrana letenja unutar Zajednice, o informiranju putnika u zračnom prometu o identitetu zračnog prijevoznika koji obavlja let i stavljanju izvan snage članka 9. Direktive 2004/36/EZ (SL L 344, 27.12.2005., str. 15.).

            (10)  Uredba (EU) br. 376/2014 Europskog parlamenta i Vijeća od 3. travnja 2014. o izvješćivanju, analizi i naknadnom postupanju u vezi s događajima u civilnom zrakoplovstvu, o izmjeni Uredbe (EU) br. 996/2010 Europskog parlamenta i Vijeća i stavljaju izvan snage Direktive 2003/42/EZ Europskog parlamenta i Vijeća i uredbi Komisije (EZ) br. 1321/2007 i (EZ) br. 1330/2007 (SL L 122, 24.4.2014., str. 18.).


title: Odluka Vijeća (EU) 2021/1094 od 28. lipnja 2021. o izmjeni Odluke 2008/376/EZ o usvajanju istraživačkog programa Istraživačkog fonda za ugljen i čelik i o višegodišnjim tehničkim smjernicama za taj program

text:
                  5.7.2021

                  HR

                  Službeni list Europske unije

                  L 236/69

         ODLUKA VIJEĆA (EU) 2021/1094
         od 28. lipnja 2021.
         o izmjeni Odluke 2008/376/EZ o usvajanju istraživačkog programa Istraživačkog fonda za ugljen i čelik i o višegodišnjim tehničkim smjernicama za taj program
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Protokol (br. 37) o financijskim posljedicama isteka Ugovora o EZUČ-u i o Istraživačkom fondu za ugljen i čelik priložen Ugovoru o Europskoj uniji i Ugovoru o funkcioniranju Europske unije, a posebno njegov članak 2. drugi stavak,
         uzimajući u obzir prijedlog Europske komisije,
         uzimajući u obzir mišljenje Europskog parlamenta (1),
         budući da:

                     (1)

                     Pariški sporazum donesen na temelju Okvirne konvencije Ujedinjenih naroda o klimatskim promjenama (dalje u tekstu „Pariški sporazum”) Unija je ratificirala 5. listopada 2016. Pariškim sporazumom stranke koje su ga ratificirale pozivaju se da ojačaju globalni odgovor na prijetnju od klimatskih promjena ograničavanjem porasta globalne temperature na razini koja je znatno niža od 2 °C.

                     (2)

                     Komisija je 11. prosinca 2019. u skladu s Pariškim sporazumom objavila Komunikaciju Europskom parlamentu, Europskom vijeću, Vijeću, Europskom gospodarskom i socijalnom odboru i Odboru regija o europskom zelenom planu koji je obvezuje da se suoči s izazovima u području klime i okoliša i da nastoji Uniju preobraziti u pravedno i prosperitetno društvo s modernim, resursno učinkovitim i konkurentnim gospodarstvom u kojem 2050. neće biti neto emisija stakleničkih plinova i u kojem gospodarski rast nije povezan s upotrebom resursa. U Komunikaciji o europskom zelenom planu, u kojoj je utvrđena nova strategija rasta, navodi se da je potrebno poduprijeti napredne tehnologije proizvodnje čistog čelika koje dovode do postupka proizvodnje čelika s nultim emisijama ugljika do 2030. te istražiti može li se iskoristiti dio financiranja koji se likvidira u okviru Europske zajednice za ugljen i čelik. U Komunikaciji se navodi i da bi se sva djelovanja i politike Unije trebali ujediniti kako bi Unija postigla uspješnu i pravednu tranziciju prema održivoj budućnosti. U skladu s načelom „nenanošenja štete” uključenim u Komunikaciju revidiraju se ciljevi istraživačkog programa Istraživačkog fonda za ugljen i čelik kako više ne bi obuhvaćali aktivnosti kojima se potiče daljnje vađenje, prerada i jednako intenzivna upotreba ugljena.

                     (3)

                     Unija provodi ambicioznu politiku djelovanja u području klime i uspostavila je regulatorni okvir za postizanje svojih ciljeva smanjenja emisija stakleničkih plinova do 2030. Osobito se Uredbom (EU) 2018/1999 Europskog parlamenta i Vijeća (2) utvrđuje zakonodavni temelj za pouzdano, uključivo, troškovno učinkovito, transparentno i predvidljivo upravljanje energetskom unijom i djelovanjem u području klime, kojim se osigurava ostvarivanje ciljeva energetske unije za 2030. i dugoročnih ciljeva u skladu s Pariškim sporazumom.

                     (4)

                     Komisija je u svojoj Komunikaciji Europskom parlamentu, Europskom vijeću, Vijeću, Europskom gospodarskom i socijalnom odboru i Odboru regija o Planu ulaganja za održivu Europu i Planu ulaganja za europski zeleni plan najavila da namjerava predložiti reviziju Odluke Vijeća 2008/376/EZ (3) u cilju omogućivanja financiranja velikih revolucionarnih projekata u području istraživanja i inovacija za čistu proizvodnju čelika te istraživačkih aktivnosti u sektoru ugljena u skladu s načelima mehanizma za pravednu tranziciju.

                     (5)

                     Osim toga, u izvješću o praćenju i ocjeni istraživačkog programa Istraživačkog fonda za ugljen i čelik („istraživački program”) preporučuje se da se izmijene istraživački ciljevi za ugljen i čelik utvrđeni u poglavlju II. odjeljcima 3. i 4. Odluke Vijeća 2008/376/EZ te da se podupru revolucionarna istraživanja u sektoru čelika i reprezentativni projekti u sektoru ugljena.

                     (6)

                     Stoga je ciljeve istraživačkog programa Istraživačkog fonda za ugljen i čelik potrebno uskladiti s međunarodnim sporazumima, kao što je Pariški sporazum, te znanstvenim, tehnološkim i političkim ciljevima Unije u pogledu klimatske neutralnosti do 2050.

                     (7)

                     Suprogramirana partnerstva pokazala su se učinkovitima u udruživanju resursa za zajedničke europske istraživačke ciljeve. Kako bi se pomoglo u ostvarenju cilja klimatski neutralnoga gospodarstva do 2050., potrebno je utvrditi mogućnosti za pružanje potpore putem suprogramiranih europskih partnerstava u sinergiji s drugim programima i nadovezujući se na njih. Europsko partnerstvo moglo bi biti idealan instrument za udruživanje resursa kako bi se poduprla istraživanja u području revolucionarnih tehnologija za smanjenje emisija CO2 u sektoru industrije čelika.

                     (8)

                     Odluku Vijeća 2008/376/EZ trebalo bi stoga na odgovarajući način izmijeniti,

               DONIJELO JE OVO ODLUKU:

            Članak 1.
            Odluka Vijeća 2008/376/EZ mijenja se kako slijedi:

                        1.

                        u članku 2. drugi stavak zamjenjuje se sljedećim:
                        „Istraživačkim se programom podupiru suradnička istraživanja u sektorima ugljena i čelika. Njime se također podupiru projekti u području naprednih tehnologija koje dovode do proizvodnje čelika s gotovo nultim emisijama ugljika te istraživački projekti za upravljanje pravednom tranzicijom zatvorenih rudnika ugljena ili onih koji su u postupku zatvaranja i povezanom infrastrukturom u skladu s mehanizmom za pravednu tranziciju i člankom 4. stavkom 2. Odluke 2003/76/EZ. Istraživački program u skladu je s političkim, znanstvenim i tehnološkim ciljevima Unije te se njime nadopunjuju aktivnosti koje se provode u državama članicama i unutar postojećeg Unijinog okvirnog programa za istraživanje, tehnološki razvoj i demonstracijske aktivnosti („istraživački okvirni program”).”;

                        2.

                        članci od 4. do 6. zamjenjuju se sljedećim:

                           „Članak 4.
                           Podupiranje pravedne tranzicije sektora ugljena i rudarskih regija

                              1.   Istraživačkim projektima podupire se prijelaz na klimatski neutralno gospodarstvo Unije do 2050. s ciljem podupiranja postupnog ukidanja fosilnih goriva, razvoja zamjenskih aktivnosti na području nekadašnjih rudnika te radi sprečavanja ili rješavanja štete u okolišu od rudnika u postupku zatvaranja, zatvorenih rudnika i njihove okoline. Projekti su posebno usmjereni na:

                                          (a)

                                          razvoj i ispitivanje tehnologija za hvatanje, upotrebu i skladištenje ugljikova dioksida;

                                          (b)

                                          upotrebu geotermalne energije na području nekadašnjih rudnika;

                                          (c)

                                          neenergetsku upotrebu i proizvodnju sirovina od rudarskog otpada i ostataka iz zatvorenih rudnika ugljena ili onih u postupku zatvaranja, pri čemu se na odgovarajući način osigurava da je njihov učinak na klimu, okoliš i zdravlje minimiziran i manji u odnosu na alternativna rješenja;

                                          (d)

                                          prenamjenu nekadašnjih rudnika ugljena i lignita te infrastrukture povezane s ugljenom, uključujući usluge napajanja električnom energijom, u skladu s klimatski neutralnom i okolišno prihvatljivom tranzicijom;

                                          (e)

                                          promicanje razvoja učinkovitih programa za prekvalifikaciju i usavršavanje radnika na koje je utjecalo postupno ukidanje ugljena, što uključuje istraživanja u području osposobljavanja i prekvalifikacije radnika koji su bili ili jesu zaposleni u sektoru ugljena.

                              2.   Posebna pozornost posvećuje se učvršćivanju europskog vodstva u upravljanju tranzicijom zatvorenih rudnika i infrastrukturom povezanom s ugljenom s pomoću tehnoloških i netehnoloških rješenja, uz istodobno podupiranje tehnološkog i netehnološkog prijenosa. Istraživačke aktivnosti s tim ciljevima moraju donijeti konkretne koristi za klimu i okoliš u skladu s ciljem klimatske neutralnosti do 2050.

                           Članak 5.
                           Poboljšanje zdravlja i sigurnosti

                              1.   U projektima koji obuhvaćaju aktivnosti iz članaka 4. i 6 u obzir se uzimaju pitanja povezana sa sigurnošću u rudnicima ugljena u postupku zatvaranja i zatvorenim rudnicima ugljena u cilju poboljšanja radnih uvjeta, sigurnosti i zdravlja na radu te pitanja u vezi s okolišem koja su štetna za zdravlje.

                              2.   Istraživački projekti usmjereni su na bolesti povezane s rudarskim aktivnostima u cilju poboljšanja zdravlja ljudi koji žive u rudarskim regijama u tranziciji. Istraživačkim projektima osiguravaju se i zaštitne mjere pri zatvaranju rudnika i u već zatvorenim rudnicima.

                           Članak 6.
                           Minimiziranje učinaka rudnika ugljena u tranziciji na okoliš

                              1.   Istraživačkim projektima nastoje se minimizirati učinci rudnika ugljena u postupku zatvaranja i zatvorenih rudnika na atmosferu, vodu i tla. Istraživanje je usmjereno na očuvanje i obnovu prirodnih resursa za buduće naraštaje i na minimiziranje učinka rudnika ugljena u postupku zatvaranja i zatvorenih rudnika na okoliš.

                              2.   Prednost se daje projektima kojima se predviđa jedan od sljedećih aspekata ili više njih:

                                          (a)

                                          nove i poboljšane tehnologije za sprečavanje onečišćenja okoliša (uključujući atmosfere, zemljišta, tla i voda), uključujući istjecanje metana, koje uzrokuju rudnici ugljena u postupku zatvaranja, zatvoreni rudnici i njihova okolina;

                                          (b)

                                          hvatanje, sprečavanje i minimiziranje emisija stakleničkih plinova, osobito metana, iz ležišta ugljena u postupku zatvaranja;

                                          (c)

                                          upravljanje rudarskim otpadom, filterskom prašinom i proizvodima desumporizacije, prema potrebi zajedno s drugim oblicima otpada, iz rudnika ugljena u postupku zatvaranja i zatvorenih rudnika ugljena te njihova ponovna upotreba;

                                          (d)

                                          sanacija nagomilanog otpada i industrijska upotreba ostataka iz proizvodnje i potrošnje ugljena u rudarskim regijama u tranziciji;

                                          (e)

                                          zaštita razina vode i pročišćavanje drenažnih voda rudnika;

                                          (f)

                                          obnova okoliša nekadašnjih postrojenja ili postrojenja koja su u postupku zatvaranja, a u kojima se upotrebljavao ugljen, i njihove okoline, osobito vode, zemljišta, tla i bioraznolikosti;

                                          (g)

                                          zaštita površinske infrastrukture od kratkoročnih i dugoročnih učinaka slijeganja i pomicanja tla.”;

                        3.

                        članak 7. briše se;

                        4.

                        članci od 8. do 10. zamjenjuju se sljedećim:

                           „Članak 8.
                           Novi, održivi i niskougljični postupci proizvodnje i završne obrade čelika
                           Cilj je istraživanja i tehnološkog razvoja razviti, demonstrirati i unaprijediti postupke proizvodnje čelika s gotovo nultim emisijama ugljika radi povećanja kvalitete proizvoda i produktivnosti. Znatno smanjenje emisija, potrošnje energije, ugljičnog otiska i drugih učinaka na okoliš te očuvanje resursa sastavni su dio aktivnosti kojima se teži. Istraživački projekti bave se jednim od sljedećih područja ili više njih:

                                       (a)

                                       novim i poboljšanim revolucionarnim postupcima i aktivnostima proizvodnje željeza i čelika s gotovo nultim emisijama ugljika, pri čemu se posebna pozornost posvećuje izravnom izbjegavanju ugljika ili pametnoj upotrebi ugljika, ili oboma;

                                       (b)

                                       optimizacijom načinâ dobivanja čelika i njegovih lanaca prerade (uključujući redukciju i pred-redukciju željezne rude, proizvodnju željeza i čelika, postupke utemeljene na taljenju recikliranog otpada, sekundarnu metalurgiju, lijevanje, aktivnosti valjanja, završne obrade i vanjskog oblaganja) putem instrumentacije, otkrivanja svojstava polugotovih i gotovih proizvoda, modeliranja, kontrole i automatizacije, uključujući digitalizaciju, primjenu velikih količina podataka, umjetnu inteligenciju ili bilo koju drugu naprednu tehnologiju;

                                       (c)

                                       integracijom načinâ dobivanja čelika i učinkovitošću procesa u proizvodnji čelika s gotovo nultim emisijama ugljika;

                                       (d)

                                       održavanjem i pouzdanošću alata za proizvodnju čelika;

                                       (e)

                                       tehnikama za povećanje mogućnosti recikliranja, sâmog recikliranja i ponovne upotrebe čelika te razvojem kružnoga gospodarstva;

                                       (f)

                                       tehnikama za povećanje energetske učinkovitosti proizvodnje čelika prikupljanjem otpadne topline, sprečavanjem gubitka energije, hibridnim tehnikama grijanja i rješenjima za upravljanje energijom;

                                       (g)

                                       inovativnim tehnologijama i rješenjima za postupke proizvodnje željeza i čelika kojima se potiču međusektorske djelatnosti, demonstracijski projekti koji uključuju proizvodnju energije s nultom stopom emisija ugljika ili kojima se doprinosi gospodarstvu utemeljenom na čistom vodiku.

                           Članak 9.
                           Napredni razredi čelika i njegove primjene
                           Istraživanje i tehnološki razvoj usmjereni su na ispunjavanje zahtjeva korisnika čelika povezanih s razvojem novih proizvoda s gotovo nultim emisija ugljika te na stvaranje novih tržišnih prilika uz istodobno smanjenje emisija i učinaka na okoliš. U kontekstu tehnologija iz članka 8. istraživački projekti bave se jednim od sljedećih područja ili više njih u cilju uvođenja održivih postupaka proizvodnje čelika s gotovo nultim emisijama ugljika u Uniju:

                                       (a)

                                       novim naprednim razredima čelika;

                                       (b)

                                       poboljšanjem svojstava čelika kao što su mehanička i fizikalna svojstva, prikladnost za daljnju preradu te prikladnost za razne primjene i razne uvjete rada;

                                       (c)

                                       produljenjem vijeka trajanja, posebno putem poboljšanja otpornosti čelikâ i čeličnih konstrukcija na toplinu i koroziju, mehanički i toplinski zamor i druge učinke smanjenja kvalitete;

                                       (d)

                                       prediktivnim simulacijskim modelima mikrostruktura, mehaničkih svojstava i proizvodnih procesa;

                                       (e)

                                       tehnologijama povezanima s oblikovanjem, zavarivanjem i spajanjem čelika i drugih materijala;

                                       (f)

                                       normizacijom metoda ispitivanja i evaluacije;

                                       (g)

                                       čelikom visokih performansi za primjene kao što su mobilnost, uključujući održivost, metode ekološkog dizajna, naknadnu ugradnju, lagani dizajn i sigurnosna rješenja.

                           Članak 10.
                           Očuvanje resursa, zaštita okoliša i kružno gospodarstvo
                           Očuvanje resursa i ekosustava, prijelaz na kružno gospodarstvo i pitanja sigurnosti sastavni su dio rada u području istraživanja i tehnološkog razvoja u okviru proizvodnje i upotrebe čelika. Istraživački projekti bave se jednim od sljedećih područja ili više njih:

                                       (a)

                                       tehnikama recikliranja zastarjelog čelika i nusproizvoda iz različitih izvora te poboljšanjem kvalitete čeličnog otpada;

                                       (b)

                                       obradom otpada i oporabom vrijednih sekundarnih sirovina, uključujući trosku, unutar i izvan čeličana;

                                       (c)

                                       kontrolom onečišćenja i zaštitom okoliša na radnome mjestu i u čeličani te oko njih (plinovitim, krutim ili tekućim emisijama, upravljanjem vodama, bukom, mirisima, prašinom itd.);

                                       (d)

                                       izradom razreda kvalitete čelika i dizajnom konstrukcija za lakše sakupljanje čelika radi recikliranja ili ponovne upotrebe;

                                       (e)

                                       upotrebom procesnih plinova i uklanjanjem emisija otpadnih plinova iz proizvodnje čelika;

                                       (f)

                                       procjenom i razmatranjem životnog ciklusa u proizvodnji i upotrebi čelika.”;

                        5.

                        u poglavlju II. odjeljku 4. umeće se sljedeći članak:

                           „Članak 10.a
                           Upravljanje radnom snagom i uvjeti rada
                           Istraživački projekti bave se jednim od sljedećih područja ili više njih:

                                       (a)

                                       razvojem i širenjem kompetencija kako bi se održao korak s novim postupcima proizvodnje čelika s gotovo nultim emisijama ugljika, kao što je digitalizacija, te kako bi se obuhvatilo načelo cjeloživotnog učenja;

                                       (b)

                                       poboljšanjem radnih uvjeta, uključujući zdravlje, sigurnost i ergonomiju na radnome mjestu i oko njega.”;

                        6.

                        umeće se sljedeći članak:

                           „Članak 17.a
                           Europska partnerstva

                              1.   Dio istraživačkog programa, odnosno istraživanja u području revolucionarnih tehnologija za smanjenje emisija CO2 u sektoru industrije čelika, može se provesti putem suprogramiranih europskih partnerstava uspostavljenih u skladu s pravilima iz članka 10. i Priloga III. Uredbe(EU) 2021/695 Europskog parlamenta i Vijeća (*1).

                              2.   Za potrebe ovog članka suprogramirano europsko partnerstvo znači inicijativu u čiju su se pripremu rano uključile države članice i u okviru koje se Unija i njezini privatni ili javni partneri ili oboje (kao što su industrija, sveučilišta, istraživačke organizacije, tijela koja pružaju javne usluge na lokalnoj, regionalnoj, nacionalnoj ili međunarodnoj razini te organizacije civilnog društva, uključujući zaklade i nevladine organizacije) obvezuju zajednički podupirati razvoj i provedbu programa istraživačkih aktivnosti. Suprogramirana europska partnerstva uspostavljaju se na temelju memorandumâ o razumijevanju ili ugovornih aranžmana između Komisije i navedenih privatnih ili javnih partnera ili oba u kojima se utvrđuju ciljevi partnerstva, povezane obveze za partnerske financijske doprinose ili doprinose u naravi, ili oba, ključni pokazatelji uspješnosti i učinka te rezultati koje treba ostvariti. U njih je uključeno i utvrđivanje komplementarnih istraživačkih aktivnosti koje provode partneri i koje se provode u okviru istraživačkog programa.

                              3.   U okviru suprogramiranih europskih partnerstava istraživačkim programom može se pružiti financiranje aktivnosti prihvatljivih na temelju ovog odjeljka, u obliku predviđenom na temelju članka 30. Osim toga, njime se može pružiti financiranje u obliku nagrada.

                              4.   Financiranje za aktivnosti na temelju ovog odjeljka u skladu je s namjenskim pozivima na podnošenje prijedloga iz članka 25. stavaka 2. i 3.

                           (*1)  Uredba (EU) 2021/695 Europskog parlamenta i Vijeća od 28. travnja 2021. o uspostavi Okvirnog programa za istraživanja i inovacije Obzor Europa, o utvrđivanju pravila za sudjelovanje i širenje rezultata te o stavljanju izvan snage uredbi (EU) br. 1290/2013 i (EU) br. 1291/2013 (SL L 170, 12.5.2021., str. 1.).”;"

                        7.

                        članak 39. zamjenjuje se sljedećim:

                           „Članak 39.
                           Imenovanje neovisnih i visoko kvalificiranih stručnjaka
                           Za imenovanje neovisnih i visoko kvalificiranih stručnjaka iz članka 18., članka 28. stavka 2. i članka 38. primjenjuju se odredbe iz članka 237. Uredbe (EU, Euratom) 2018/1046 Europskog parlamenta i Vijeća (*2).

                           (*2)  Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., str. 1.).”;"

                        8.

                        u članku 41. točka (c) briše se.

            Članak 2.
            Ova Odluka stupa na snagu dvadesetog dana od dana objave u Službenom listu Europske unije.

            Sastavljeno u Luxembourgu 28. lipnja 2021.

                  Za Vijeće

                  Predsjednica

               M. do C. ANTUNES

            (1)  Mišljenje od 19. svibnja 2021. (još nije objavljeno u Službenom listu).

            (2)  Uredba (EU) 2018/1999 Europskog parlamenta i Vijeća od 11. prosinca 2018. o upravljanju energetskom unijom i djelovanjem u području klime, izmjeni uredaba (EZ) br. 663/2009 i (EZ) br. 715/2009 Europskog parlamenta i Vijeća, direktiva 94/22/EZ, 98/70/EZ, 2009/31/EZ, 2009/73/EZ, 2010/31/EU, 2012/27/EU i 2013/30/EU Europskog parlamenta i Vijeća, direktiva Vijeća 2009/119/EZ i (EU) 2015/652 te stavljanju izvan snage Uredbe (EU) br. 525/2013 Europskog parlamenta i Vijeća (SL L 328, 21.12.2018., str. 1.).

            (3)  Odluka Vijeća 2008/376/EZ od 29. travnja 2008. o usvajanju istraživačkog programa Istraživačkog fonda za ugljen i čelik i o višegodišnjim tehničkih smjernicama za taj program (SL L 130, 20.5.2008., str. 7.).


Odluka Komisije od 29/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10289 - PSP / AVIVA / 10 STATION ROAD) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 31/03/2021 u kojoj se određuje koncentracija kompatibilna sa zajedničkim tržištem (Predmet br. COMP/M.9926 - ADI / MAXIM) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 30/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10316 - MACQUARIE / WARRINGTON / BINGO) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 14/04/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10047 - SCHWARZ GROUP / SUEZ WASTE MANAGEMENT COMPANIES) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 28/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10312 - ASTORG ASSET MANAGEMENT / SOLINA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 28/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10328 - CDPQ / ATI / ATI EUROPEAN COMMUNICATIONS INFRASTRUCTURE BUSINESS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 01/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10327 - ELEXENT / GP JOULE CONNECT / ELEXENT DACH JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 28/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10352 - CNP / UNICREDIT / AVIVA LIFE / AVIVA SPA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)